CELEX: 22004D0126
Language: lt
Date: 1095984000000
Title: 2004 m. rugsėjo 24 d. EEE jungtinio komiteto sprendimas Nr. 126/2004, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)

10.3.2005   
            
            
               LT
            
            
               Europos Sąjungos oficialusis leidinys
            
            
               L 64/49
            
         
      EEE JUNGTINIO KOMITETO SPRENDIMAS
   
   Nr. 126/2004
   2004 m. rugsėjo 24 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2004 m. liepos 9 d. EEE jungtinio komiteto sprendimu Nr. 99/2004 (1).
            
         
               (2)
            
            
               Į Susitarimą turi būti įtrauktas 2003 m. birželio 18 d. Tarybos reglamentas (EB) Nr. 1647/2003, iš dalies keičiantis Reglamentą (EEB) Nr. 2309/93, nustatantį Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantį Europos vaistų įvertinimo agentūrą (2),
            
         NUSPRENDĖ:
   1 straipsnis
   1.   Susitarimo II priedo XIII skyriuje prieš įvadinės dalies paskutinę pastraipą įterpiama:
   
      „Kad būtų taikomas Reglamentas (EEB) Nr. 2309/93, 2001 m. gegužės 30 d. Europos Parlamento ir Tarybos Reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais taip pat taikomas visiems Agentūros dokumentams, susijusiems su ELPA valstybėmis.“
   
   2.   Susitarimo II priedo XIII skyriaus 15g punkte pridedama ši įtrauka (Tarybos reglamentas (EEB) Nr. 2309/93):
   
               „—
            
            
               
                  32003 R 1647: 2003 m. birželio 18 d. Tarybos reglamentas (EB) Nr. 1647/2003 (OL L 245, 2003 9 29, p. 19).“
            
         2 straipsnis
   Reglamento (EB) Nr. 1647/2003 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2004 m. rugsėjo 25 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. rugsėjo 24 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 376, 2004 12 23, p. 23.
   
      (2)  OL L 245, 2003 9 29, p. 19.
   
      (3)  Konstituciniai reikalavimai nenurodyti.